Igemmaḍ n wammud uɣur nessaweḍ seg tsastant sebganen-d dakken inelmaden n weswir amezwaru n yigezda n tzeddayt n tsekliwin d tutlayin, ladɣa wid n ugezdu n tutlayt taɛrabt, d teglizit sɛan timuɣliwin ifazen ɣef tutlayt n tmaziɣt. Acku tamaziɣt deg yiseggasena ineggura tufrar-d deg ugama amutlay azzayri, tajmilt seg usnegmu-agi yettuɣal i yimeɣnasen i iqedcen fell-as. Ɣas ma ɣef temsalt-a lan wid yefkan iman-nsen d asfel, ameɛna d nitni i yessawden ad bedlen tagnit. D tigawin-nsen i d-yeglan s ubeddel n tsertit tamutlayt.